  Виталий Пронин Суредаз Евгений БикузинПарижын удмурт кыллы но лулчеберетлы сӥзем нуналъёс усьтӥсько. Радъясез, Фин-угор калыкъёсты азинтонъя ассоциация (ADEFO) мылкыд карисьёслы тунсыко ужрадъёс дасям.Туннэ суредасьёс Евгений Бикузин, Анастасия Русских но Анастасия Фертикова ужъёссэс возьматозы.Анастасия Русских - Ижысь дизайнер, быземын Францие. Анастасия Фертикова улэ но ужа Еатеринбургын, пӧртэм киужъёсын выре: пужъятӥське, басма вылын суредаське, гынлэсь тунсыко арбериос кылдытэ. Женя Бикузинлэсь удмурт шӧмо стрит-арт туала амалэн кылдытэм суредъёссэ табере кунгож сьӧрын но дунъялозы.14-тӥ но 15-тӥ толсуре литературалы но кыллы сӥзем конференциосын удмурт, венгер, эстон, француз тодосчиос ужъёссэс лыдӟозы. Асьмелы но тунсыко луысал тодыны, мар вералозы Франциысь тодосчи Мари Касен но история тодосъя доктор, профессор Галина Никитина карысь но гуртысь туала удмурт общество сярысь.Со сяна, «Узы-боры» кино, француз Munchoman-лэн удмурт кырӟанъёслэн кавер-версиоссы, Надежда Уткиналэн творчествоеныз тодматскон но мукет тунсыко удмурт проектъёс Европаысь учкисьёсты возьмало. Теги: Париж удмуртлык Фин-угордунне  